jkorsvik/nowiki_second_scrape_merged huggingface dataset:
Poecilus lepidus

Poecilus lepidus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.


== Utbredelse ==
Poecilus lepidus finnes i nesten hele Europa og Asia. Ikke i Norge, finnes sjeldnere i Norden (Sverige og ? Danmark).


== Utseende ==
Poecilus lepidus er 11-15 mm lang, med metallisk farge i grønt, kobber, messing eller blått, sjeldent mer svart.  Hunnen er mer matt, ikke metallisk.Antennens tre første ledd (nærmest hodet) er noe sammentrykt fra siden og de har en kjøl på oversiden. Antennene er helt svarte. Den ligner både Poecilus versicolor og Poecilus cupreus, men kan skilles fra disse på at brystskjoldets to groper ved bakhjørnet er både dypere og parallelle.


== Levevis ==
Poecilus lepidus lever på litt tørre lokaliteter med sand og grusmarker.  Larvene og de voksne (imago) lever som predatore.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Poecilus lepidus i Encyclopedia of Life 
(en) Poecilus lepidus i Global Biodiversity Information Facility 
(no) Poecilus lepidus hos Artsdatabanken 
(sv) Poecilus lepidus hos Dyntaxa 
(en) Poecilus lepidus hos Fauna Europaea 
(en) Poecilus lepidus hos NCBI 
(en) Kategori:Poecilus lepidus – bilder, video eller lyd på Wikimedia Commons 
Poecilus lepidus – detaljert informasjon på Wikispecies 
Poecilus lepidus - BILDE - Database Carabidae of the World
Poecilus lepidus – Database Carabidae of the World – engelskspråklig
Poecilus lepidus - Fauna Europaea - engelskspråklig
Norsk entomologisk forening
Poecilus versicolor

Poecilus versicolor er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.


== Utbredelse ==
Poecilus versicolor finnes i nesten hele  Europa og Asia. Finnes i Norge, ikke uvanlig nord til Midt-Norge.


== Utseende ==
Poecilus versicolor  er 9-12 mm lang, med metallisk farge i grønt, kobber, messing eller blått, sjeldent mer svart. Også hunnen har metallisk farge. Antennens tre første ledd (nærmest hodet) er noe sammentrykt fra siden og de har en kjøl på oversiden. Antennene to første ledd er gul-røde. Den er svært lik cupreus, men hodets overside er bare svakt punktert (knudret overflate).


== Levevis ==
Poecilus versicolor  lever på tørre stein og grusmarker. Kan ofte sees om våren, da de er aktive i solskinn.  Larvene og de voksne (imago)  lever som predatore.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1974. Coleoptera: Carabidae. Handbooks ident. Br. Insects 4 (2). side 1-146. British Entomological Society, London.
Lindroth, C.H. 1985. The Carabidae Coleoptera of Fennoscandia and Denmark. Fauna Entomol. Scand. 15 (1) side 1-232
Lindroth, C.H. 1986. The Carabidae Coleoptera of Fennoscandia and Denmark. Fauna Entomol. Scand. 15 (2) side 233-497.
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Poecilus versicolor i Global Biodiversity Information Facility 
(no) Poecilus versicolor hos Artsdatabanken 
(sv) Poecilus versicolor hos Dyntaxa 
(en) Poecilus versicolor hos Fauna Europaea 
(en) Poecilus versicolor hos NCBI 
(en) Kategori:Poecilus versicolor – bilder, video eller lyd på Wikimedia Commons 
(en) Poecilus versicolor – galleri av bilder, video eller lyd på Wikimedia Commons 
Poecilus versicolor – detaljert informasjon på Wikispecies 
Poecilus versicolor - BILDE - Database Carabidae of the World
Poecilus versicolor – Database Carabidae of the World – engelskspråklig
Poecilus versicolor - Ground Beetles of Ireland - engelskspråklig
Poecilus versicolor - Fauna Europaea - engelskspråklig
Norsk Entomologisk forening
Starsky and Hutch

For filmen fra 2004, se Starsky & Hutch (film)Starsky and Hutch var en amerikansk action- og kriminalserie som gikk på ABC fra 1975 til 1979. Serien handlet om de to politimennene David Starky og Ken Hutchinson. De stolte kun på hverandre og gikk med dødsforakt inn for å sette en stopper for kriminaliteten. Hovedrollene ble spilt av Paul Michael Glaser og David Soul. Serien ble skapt av William Blinn.
Serien fikk liten oppmerksomhet i Norge og har aldri blitt sendt på norsk TV.


== Om serien ==

Starsky and Hutch var opprinnelig nokså voldelig, men i 1977 ble forfatterne nødt til å dempe volden til fordel for en mer romantisk utvikling, og med det sank populariteten og serien sluttet i 1979.De to politimennene kjører en knallrød Ford Torino, en bil som ble et sentralt kjennetegn ved serien.
I 2004 kom filmen Starsky and Hutch, som er en humoristisk filmversjon av serien.


== I rollene ==
David Soul som Ken 'Hutch' Hutchinson  ... (72 episoder, 1975-1979)
Paul Michael Glaser som Dave Starsky (72 episoder, 1975-1979)
Bernie Hamilton som  politisjef Harold Dobey (68 episoder, 1975-1979)
Antonio Fargas som Huggy Bear (66 episoder, 1975-1979)


== Priser ==
Serien ble tildelt to People's Choice Award i 1976 og 77. 


== Referanser ==


== Eksterne lenker ==
(en) Starsky and Hutch på Internet Movie Database 
(en) Starsky and Hutch på Metacritic
Just One Kiss (CSI: Miami episode)

Just One Kiss er den fjerde episoden av første sesong av den populære amerikanske TV-serien CSI: Miami. Episoden ble sendt på lufta 14. oktober 2002.


== Handling ==
En død mann med en ødelagt hals og et delvis brent ansikt, som blir funnet på Miami Beach sammen med en ung kvinne som ble slått og kastet ut i havet. Etterforskningen leder Horatio til en fin og rik familie fra Florida og de tror denne familien også er involvert i en uløst mordsak som har plaget Horatio i årevis.
Kurt Ahrens jr.

Kurt Karl-Heinrich Ahrens, vanligvis kjent som Kurt Ahrens jr., (født 19. april 1940 i Braunschweig, Tyskland) er en tidligere sportsvogn- og standardbilfører som noen ganger også kjørte Tysklands Grand Prix i Formel 1. 


== Karriere ==
Han startet sin karriere i 1958 med en Cooper Norton Formel 3, og vant det tyske Formel Junior-mesterskapet i 1961 og 1963. Hans far, Kurt Ahrens sr., var en tidligere tysk mester i speedway, og konkurrerte sammen med sin sønn i 5 år, til han la opp som aktiv fører i 1963. 
Han kjørte deretter i Formel 2, og var til stede da Jim Clark omkom på Hockenheimring i 1968. På grunn av den lange banen på Nürburgring var det også mulig for Formel 2-biler å delta i Tysklands Grand Prix. Han deltok hovedsakelig med Brabham-biler for racingteamet til Caltex, og ble til det våte løpet i 1968 også invitert til å kjøre Formel 1-bilen Brabham-Repco.
I 1968 ble Ahrens også med i Porsches fabrikksteam i sportsvognsracing, og delte en seier med Jo Siffert det østerrikske 1000 km-løpet i 1969. Han var også en av førerne av de to Porsche 917 «long tail»-bilene som tok pole position under 24-timersløpet på Le Mans i 1969 og 1970, men ingen av bilene fullførte løpet. I 1970 var han partner med Vic Elford og vant Nürburgring 1000 km i en Porsche 908.
Ahrens la opp etter 1970-sesongen, for å konsentrere seg om familiens bilforretning. Han hadde aldri krasjet i et løp, men var imidlertid utsatt for en ulykke i høy hastighet på Ehra-Lessien-banen i april 1970, under testing av en long tail-Porsche på en regnvåt bane, hvor bilen ble sterkt skadet.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Le Mans-resultater ==


== Referanser ==


== Se også ==
Liste over Formel 1-førere
Night Gallery

Night Gallery var en amerikansk eventyr- og grøsserserie som gikk på NBC fra 1969 til 1973. Hver episode av serien besto av flere separate novellefilmer som før sendingen ble introdusert av Rod Serling på et kunstgalleri nattestid. Hver novelle tok utgangspunkt i et maleri som Sterling betraktet på galleriet. Serien hadde en makaber stil og satte filmene inn i en mystisk og overnaturlig ramme. Serien ble skapt av Rod Serling.
Serien har fått liten oppmerksomhet i Norge, men deler av den ble sendt på TV3 i 1988 under tittelen Nattgalleriet.


== Om serien ==
Flere av novellefilmene var basert på publiseringene til den amerikanske skrekkforfatteren H.P. Lovecraft.
Serien tok utgangspunkt i den 95 minutter lange TV-filmen Night Gallery fra 1969. Den besto av tre novellefilmer: «The Cemetery», «Eyes» og «Escape Route».
Night Gallery var en slags oppfølger til serien The Twilight Zone, som også var skapt av Rod Serling. 
Den kjente regissøren Steven Spielberg hadde en av sine første regioppdrag i denne serien, på novellefilmen Make Me Laugh som ble sendt i 1971.


== Referanser ==


== Eksterne lenker ==
(en) Night Gallery på Internet Movie Database
EM i friidrett 1950 – Spydkast kvinner

Dette er de offisielle resultatene for øvelsen Spydkast damer ved EM i friidrett 1950 i Brussel, Belgia.
Kirsti Jordet  representerte Norge, og kom på 12.-plass.


== Finalen ==


== Eksterne lenker ==
Norske EM-deltakere
Anti-Masonic Party

Anti-Masonic Party var et politisk parti i USA på 1800-tallet. Det var sterkt imot frimureri, og ble grunnlagt som et ensaksparti, men med ambisjoner om å bli et stort parti. 
Partiet varte bare i ti år, men det introduserte flere viktige innovasjoner i USAs politikk, blant annet nominasjonskongresser og partiplatformer.
EM i friidrett 1954 – Spydkast kvinner

Dette er de offisielle resultatene for øvelsen Spydkast damer ved EM i friidrett 1954 i Bern, Sveits.
Norge var ikke representert i øvelsen.


== Finalen ==


== Eksterne lenker ==
Norske EM-deltakere
Szczytno

Szczytno (tysk: Ortelsburg) er en by i Polen. Den ligger nordøst i landet, i Det ermelandskmasuriske voivodskap. Byen er senter i et fylke med samme navn, og har 27 970 innbyggere (2004).
Byens historie strekker seg tilbake til 1300-tallet, da Den tyske orden styrte området. Byen ble senere liggende i Hertugdømet Preussen, og ble dermed en del av Brandenburg-Preussen og Kongeriket Preussen. Ved Tysklands samling ble byen en del av Tyskland.
I begynnelsen av første verdenskrig ble byen ødelagt av russiske tropper. Etter krigen ble det holdt en folkeavstemning i byen, der innbyggerne med klart flertall valgte å forbli i Tyskland.
Under andre verdenskrig flyktet innbyggerne fra den fremrykkende røde armé, og etter krigen ble byen overført til Polen da den polsk-tyske grensen ble flyttet vestover til Oder-Neisse-linjen.
Szczytno har en internasjonal flyplass, ca. 10 kilometer utenfor sentrum. Denne flyplassen fikk i 2005 internasjonal oppmerksomhet etter påstander om at CIA skulle ha et hemmelig fengsel der.


== Referanser ==


== Eksterne lenker ==
Offisielt nettsted 
(en) Szczytno – kategori av bilder, video eller lyd på Commons
EM i friidrett 1958 – Spydkast kvinner

Dette er de offisielle resultatene for øvelsen Spydkast kvinner ved EM i friidrett 1958 i Stockholm, Sverige.
Unn Thorvaldsen representerte Norge, men klarte ikke å kvalifisere seg til finalen.


== Finalen ==


== Kvalifisering (norsk deltager) ==


== Eksterne lenker ==
Norske EM-deltakere
Emmen (Sveits)

Emmen er en kommune i Sveits i distriktet Hochdorf som ligger i kantonen Luzern i Sveits.
Den er en del av det metropolområdet rundt Luzern. Kommunen har også Emmenbrücke innenfor sine grenser.


== Referanser ==


== Eksterne lenker ==
Offisielt nettsted 
(en) Emmen, Switzerland – kategori av bilder, video eller lyd på Commons
Kjemien stemmer

Kjemien stemmer er navnet på lærebøker utgitt av Cappelen. Bøkene blir hovedsakelig benyttet av VG2- og VG3-elever med kjemi som valgfag. Kjemien stemmer er skrevet i tråd med Kunnskapsløftet, og er derfor offisielt godkjent i det norske skoleverk. Truls Grønneberg, Merete Hannisdal, Bjørn Pedersen og Vivi Ringnes er forfatterne av bøkene.


== Eksterne lenker ==
Kjemien stemmer Arkivert 23. januar 2009 hos Wayback Machine. på cappelendamm.no
Liste over Barcelonas ordførere

Dette er ei liste over Barcelonas ordførere, fra den første, Josep Marià de Cabanes (fra 1835), fram til i dag.


== Liste ==


== Se også ==
Barcelonas bystyre


== Eksterne lenker ==
(en) Mayors of Barcelona – kategori av bilder, video eller lyd på Commons 
Ajuntament de Barcelona
Amaurosis fugax

Amaurosis fugax (Latin fugax betyr flytende, gresk amaurosis betyr mørkere, mørkt, eller obskure) er et forbigående synstap på det ene øyet. Dette er et spesielt utslag av TIA (transitorisk iskemisk attakk) som forårsakes av at blodkarene i netthinnen stenges forbigående.


== Se også ==
Apopleksi
Katarakt kalles grå stær fordi det medfører at øyets linse misfarges grålig.
Glaukom kalles grønn stær. Dette har ikke noe å gjøre med grønnfarge å gjøre, men er en betegnelse på forhøyet væsketrykk i øyet som kan forårsake skader på synsnerven.


== Referanser ==
Katjusja (andre betydninger)

Katjusja kan sikte til:

Katjusja – et rakettutskytingskjøretøy
Katjusja (sykkellag) – et russisk profesjonelt sykkellag
Katjusja (sang) – en russisk sang
Katjusja kallenavn for Katerina
EM i friidrett 1962 – Spydkast kvinner

Spydkast kvinner ble arrangert ved EM i friidrett 1962 på JNA Stadium i Beograd, Jugoslavia den 13. og 14. september 1962.Norge var ikke representerte i øvelsen.


== Medaljevinnere ==


== Resultater ==


=== Kvalifisering ===
13. september


=== Finale ===
14. september 


== Deltakere ==


== Referanser ==


== Eksterne lenker ==
Norske EM-deltakere
Margreid an der Weinstraße

Margreid an der Weinstraße (tysk) eller Magrè sulla Strada del Vino (italiensk) er en kommune i den italienske regionen Trentino-Syd-Tirol. Stedet ligger 25 km nordøst for byen Trento og 25 km sørvest for byen Bolzano, og er en av de sydligste kommunene i Syd-Tirol. Stedet tilhører vinområdet Syd-Tirols vinvei, og  frukt- og vindruedyrking er kommunens største næringsveier. Ved folketellingen i 2011 oppga 84 % av innbyggerne tysk som morsmål og 15 % italiensk.
Margreid grenser til kommunene Kurtatsch an der Weinstraße, Kurtinig an der Weinstraße, Neumarkt, Roverè della Luna og Salorno.


== Historie ==
Margreid ble første gang nevnt i et dokument i 1181 under navnet Margredum, og i 1215 første gang med det italienske navnet Magrè. Det tyske navnet dukket opp i 1292 som Margrid og Margreit.


== Severdigheter ==
Europas eldste vinstokk, datert 1601, befinner seg ved en husmur nær sentrum og bærer fortsatt druer.
Margreids sognekirke er delt i to av Johann-Steck-gaten: tårn og skip ligger på hver sin side av gaten


== Referanser ==


== Eksterne lenker ==
Offisielt nettsted 
(en) Margreid an der Weinstraße – kategori av bilder, video eller lyd på Commons 
(en) Margreid an der Weinstraße – galleri av bilder, video eller lyd på Commons
Mutasa

Mutasa District er en administrativ enhet i Manicaland-provinsen i Zimbabwe.
Newham Community Constabulary

Newham Community Constabulary, tidligere kalt Newham Parks Constabulary, er en veldig liten vaktenhet som ikke er underlagt Home Office. Enheten er ansvarlig for å patrulere de 52 parkene og åpne områder som dekker det 1,63 km² i London Borough of Newham.
Newham Parks Constabulary ble etablert i 1998 med 13 konstabler ledet av en Senior Parks Constable. Etter at Senior Constable forlot enheten i 2001 ble den nye graden sersjant opprettet og tre konstabler ble forfremmet. I 2004 ble enhenten omstrukturert av Newham Council, ledet av Sir Robin Wales i det nyopprettede kontoret av den direktevalgte borgermesteren. Enheten ble døpt om til Newham Community Constabulary og en Inspector ble utnevnt til å lede tjenesten.
Enheten har 40 ansatte som består av en inspektør, seks sersjanter og 33 konstabler. Medlemmene av enheten er bemyndiget som konstabler under seksjon 18 av 1967 loven Ministry of Housing and Local Government Provision Order Confirmation (Greater London Parks and Open Spaces). Dette gir konstablene retten og privilegiene av konstabel til å håndheve vedtekter som er relatert til parker og åpne områder som er under deres kontroll. De har ikke rett til å håndheve lover der bruddet på loven er å regne som en kriminell handling. De er ikke å regne som en politienhet. Når de forlater det klart definerte parkområdet har de ingen rettigheter til å håndheve vedteker. En offisiell rapport konklurderte med at de ikke engang i parkene kunne arrestere personer for tyveri eller vandalisme - utover den rett som enhver privatperson i Storbritannia har rett til.Alle alvorlige hendelser og lovbrudd i parkene blir håndtert av Metropolitan Police Service.
Som følge av flere anklager om korrupsjon, rasisme og misbruk av ikke eksisterende politirettigheter ble enheten etterforsket. En offisiell rapport bemerket at bruken av titler som sersjant og konstabel er misledende da medlemmene av enheten er kommunalt ansatte og ikke polititjenestemenn. Det ble anbefalt i rapporten at disse tittlene ble endret slik at de reflekterer deres faktiske status og rettighet. En offisiell rapport konkluderte med at de som er ansvarlige for Parks Constables må påse at deres ansatte ikke fremstår som politi og at deres uniform ikke er slik at den kan forveksles med politiets slik at befolkningen tror de er politi. Bemerkningen ble gjentatt av Liberty, som følte at bruken av politibetegnelser for disse kommunale ansatte kunne villede befolkningen til å tro de var polititjenestemenn.Flere bekymringer ble bemerket da bruken av Metropolitan Police Service Stop and search forms be utgitt av kommunalt ansatte.


== Referanser ==


== Eksterne lenker ==
Management and Operation (Report summary)
Management and Operation (Report)
Fredrik Norberg

Fredrik Norberg (født 16. januar 1983) er en svensk fotballspiller som spilte for Randaberg Idrettslag og Stavanger IF.
I Stavangers opprykkssesong 2008 var han kaptein på laget. Norberg var i 2009-sesongen assistenttrener under Cato Hansen i SIF. Han har tidligere også spilt for Bodens BK og den svenske eliteserieklubben GIF Sundsvall.


== Referanser ==
Róbert Antal

Róbert Antal (født 21. juli 1921 Budapest, død 1. februar 1995 i Toronto i Canada) var en ungarsk vannpolospiller som deltok i de olympiske leker 1952 i Helsingfors. 
Antal ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Antal spilte to kamper.


== OL-medaljer ==
1952  Helsingfors -  Gull  i vannpolo,  Ungarn


== Eksterne lenker ==
(en) Róbert Antal – Olympics.com 
(en) Róbert Antal – Olympic.org 
(en) Róbert Antal – Olympedia 
(en) Róbert Antal – Sports-Reference (OL-resultater – arkivert) 
(hu) Róbert Antal – Ungarns olympiske komité
István Hasznos

István Hasznos (født 8. desember 1924, død 7. mai 1998) var en ungarsk vannpolospiller som deltok i de olympiske leker 1952 i Helsingfors. 
Hasznos ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Hasznos spilte to kamper og scoret sju mål. 


== OL-medaljer ==
1952  Helsingfors -  Gull  i vannpolo,  Ungarn


== Eksterne lenker ==
(en) István Hasznos – Olympics.com 
(en) István Hasznos – Olympic.org 
(en) István Hasznos – Olympedia 
(en) István Hasznos – Sports-Reference (OL-resultater – arkivert) 
(hu) István Hasznos – Ungarns olympiske komité
Akers Trading Company

Akers Trading Company var et søsterselskap av Akers mekaniske verksted som ble grunnlagt på midten av 1960-tallet for å rekruttere norske fagfolk til State Fishing Corporation i Ghana. Selskapet hadde derfor et kontor i Tema i Ghana.
31. august 1967 signerte selskapet kontrakt om å ta over driften av trålerene produsert av Akers mekaniske verksted, i tre år. Driften varte til slutt til oktober 1972.


== Kilder ==
Hernæs, Per (1991). Modernizing Ghanaian Fisheries: The need for "Social Carriers" of Technology. Oslo: Ad Notam forlag. ISBN 82-417-0107-1. Side 63-64, 72, 78
Abelone Møgster

Abelone Karia Larsdatter Møgster (født 29. oktober 1883, død 25. november 1975) fra øya Møkster i Austevoll kommune var en norsk motstandskvinne under den andre verdenskrig.
Abelone Møgster startet landhandel i et naust i Vestrevågen på øya Møkster i Austevoll i 1910. På 1920-tallet lånte hun penger for å lage vei til Naustvågen lenger sør på øya for å bygge ny butikk der. Her mente hun havneforholdene var mye bedre. Etter at veien kom bygde hun kai og ny landhandel i Naustvågen. Denne stod klar på siste del av 1920-tallet, sannsynligvis i 1927. Fra denne landhandelen drev hun handel med «spisendes og slitendes» som hun selv kalte det. Der drev hun også fiskerimottak og rutebåtekspedisjon for fiskere og øyas befolkning. Abelone Møgster var ugift.


== Krigsinnsats ==
Den 25. juni 1942 ble hun arrestert av tyskerne for å hjelpe englandsfarere i flukten fra Norge til Storbritannia. Hun ble tatt til fange sammen med broren Karl Møgster, "gamle los Møgster", og begge ble utsatt for sterk tortur og overført til Bergen kretsfengsel. Hun ble senere sendt til Grini. Derfra gikk ferden videre til kvinneleiren Ravensbrück som NN-fange. Ved årsskiftet 1944 / 1945 ble hun overført til fangeleiren Mauthausen i Østerrike. Mauthausen var en rein utryddelsesleir. I midten av mars 1945 kom hun med den siste av Folke Bernadottes hvite busser som hentet fanger i denne leiren. Ferden gikk da via Danmark til en rehabiliteringsleir i Sverige. I begynnelsen av juni 1945 kom hun endelig tilbake til Norge og Møkster.


== Utmerkelser og æresbevisninger ==
Abelone Møgster var den eldste norske kvinnen som overlevde fangenskapet som NN-fange. I fangenskap fikk hun tilnavnet «Engelen fra Ravensbrück». Etter krigen fikk hun Kongens fortjenstmedalje i gull for sin innsats for Norge.Ved årtusenskiftet var Abelone Møgster en av ti som ble nominert til utmerkelsen som Århundrets vestlending av avisen Bergens Tidende.
I 2011 ble fiskefartøyet MS Abelone Møgster sjøsatt.


== Referanser ==


== Kilder ==
Abelone ved havet - lokalavisa Marstein Arkivert 24. mars 2012 hos Wayback Machine.